[{"text_idx": "#000001", "text": "Lansiwyd wythnos lawn gweithgaredd diwylliannol yr Wyl Fawr dros y penwythnos gyda seremoni agoriadol liwgar yng Nghastell Aberteifi."}, {"text_idx": "#000002", "text": "Gorymdeithiodd gosgordd y seremoni drwy\u2019r Stryd Fawr o Neuadd y Dre i\u2019r Castell ble estynnwyd gwahoddiad i bobl y dref a\u2019r cyffiniau a thu hwnt i fynychu\u2019r Wyl i sw\u0302n y Corn Gwlad yn cael ei ganu i\u2019r pedwar ban gan Daniel a Jack Ramsbottom. Erfyniwyd am heddwch dros y gweithgareddau wrth ddychwelyd y cleddyf i\u2019w wain cyn i blant Ysgol Gynradd Gymunedol Aberteifi berfformio\u2018r Ddawns Flodau."}]